ఎండోమెట్రియమ్

గర్భాశయపు లోపలి మ్యూకస్ పొరను ఎండోమెట్రియమ్ (Endometrium) అంటారు. చాలా క్షీరదాలలో ఈ పొర ఒక నిర్ధిష్టమైన కాల వ్యవధిలో విసర్జించబడి, తిరిగి కొత్త పొర ఏర్పడుతుంది. దీనినే ఋతుచక్రం అంటారు. ఇవి స్త్రీలు గర్భవతులయ్యే కాలమంతా ఉండి, చివరికి బహిష్టు లాగిపోతాయి. ఈ చక్రం కొన్ని రోజుల నుండి ఆరు నెలల కాలం వరకు ఉండవచ్చును.

నిర్మాణం

ఎండోమెట్రియమ్ ఒక సన్నని ఉపకళా కణజాలపు పొరతో కప్పబడి ఉంటుంది. దీని క్రింద ఆధార కణజాలం, కొన్ని రక్తనాళాలు ఉంటాయి. ఇది స్త్రీ సెక్స్ హార్మోనుల ప్రభావానికి లోనై ప్రతి ఋతుచక్రంలోను మార్పుచెందుతుంది.

వ్యాధులు
 ఎడినోమయోసిస్ - ఇందులో ఎండోమెట్రియల్ పొర మయోమెట్రియమ్ లోనికి అతిగా చొచ్చుకొని పోతుంది.
 ఎండోమెట్రియోసిస్ - ఇందులో ఎండోమెట్రియల్ కణజాలం గర్భాశయం బయట ఉదా: అండాశయం వంటి భాగాలలో కనిపిస్తుంది. 
 ఎండోమెట్రియల్ కాన్సర్ - ఇది ఎండోమెట్రియమ్ కు సంబంధించిన కాన్సర్.

వ్యాధి నిర్థారణ 
అల్ట్రాసౌండ్ పరీక్షతో పునరుత్పత్తి అవయవాల్లోని సమస్యలను కనిపెడతారు. ముఖ్యంగా ఎండోమెట్రియోసిన్ తో సంబంధం ఉన్న సిస్ట్‌లు ఈ పరీక్షలో కనిపిస్తాయి. ఎమ్మారై పరీక్షతో సిస్ట్‌ల పరిమాణం, ప్రదేశాలు తెలుస్తాయి. ల్యాప్రోస్కోపీ ద్వారా గర్భాశయంపైన ఏర్పడుతున్న ఎండోమెట్రియం పొరను పరీక్షిస్తారు.

మూలాలు 

స్త్రీ జననేంద్రియ వ్యవస్థ